text: Actualitat – estudi 6 - Page 4
  UNICEF I ESTUDI 6 COL·LABOREN PER DUR AL PROGRAMA JUGAR I DESCOBRIR, "EL JOC DELS DRETS DE L'INFANT
  En el marc del Programa Jugar i Descobrir (JiD) de la Direcció General d'Acció Cívica i Comunitària, i gestionat per Estudi 6, hem establert una col·laboració amb UNICEF Comité Catalunya, per tal de fer arribar als diferents Equipaments Cívics on gestionem el Programa, el joc "El Memory dels Drets de l'Infant". Aquest joc, propietat d'UNICEF i que ha rebut el suport de l'Ajuntament de Barcelona, és una versió lúdica del contingut de la Convenció de les Nacions Unides sobre els Drets de l'Infant per tal que tot jugant, els infants els coneguin, comprenguin i aprenguin, d'una manera entretinguda i divertida.
  Publicat al 26 de febrer de 2020 per Estudi6 a Actualitat /
  Educadors i educadores del Programa de Joves inicien l'any amb una formació entorn el nou projecte ampliant la seva gestió a nous Equipaments Cívics i augmentant l'equip educatiu. Formació impartida per Catalina Nebot,Tècnica d'Estudi 6.
  Publicat al 16 de gener de 2020 per Estudi6 a Actualitat /
  Publicat al 23 de desembre de 2019 per Estudi6 a Actualitat /
  CURS DE FORMACIÓ SOBRE SISTEMES ALTERNATIUS I AUGMENTATIUS DE COMUNICACIÓ (SAAC) EN ATENCIÓ PRIMERENCA
  El passat dia 20 de novembre, les professionals PT d'ESTUDI 6 que treballen al Servei d'Atenció a la Diversitat 0-3 anys i escoletes municipals de l'Ajuntament de Palma gestionades per la nostra empresa, que atenen infants de NEE de 0 a 3 anys, varen dur a terme una acció formativa sobre els Sistemes alternatius i augmentatius de comunicació en Atenció Primerenca.
  Els continguts treballats foren:
  – Diferències entre els diferents SAACs. Informació cara a la presa de decisions
  – Recursos i eines per a la implementació
  – Com iniciar la implementació. Fases 1 a 6 del sistema PECS
  – La importància de les oportunitats comunicatives de l'entorn natural
  Aquesta formació fou impartida per na Caterina Bennàssar, psicòloga.
  Publicat al 27 de novembre de 2019 per Estudi6 a Actualitat /
  ALELLA / GESTIÓ ESTUDI 6
  El passat 14 d'octubre Estudi 6 Catalunya va iniciar la gestió del Programa de Participació Ciutadana, Festes populars, Equitat i Cooperació pel Desenvolupament de l'Ajuntament d'Alella.
  Un programa que gira entorn la promoció i desenvolupament de la participació de la ciutadania i dinamització del teixit associatiu, de l'Equipament Municipal pel que fa al conjunt d'entitats que hi participen, l'acompanyament a les persones veïnes dels habitatges socials d'Alella així com respecte el suport i execució de les polítiques i actuacions entorn l'equitat de gènere, els protocols contra la violència a les dones i els plans de suport a projectes de Cooperació pel Desenvolupament.
  * Il·lustració Can Lleonart cedida per Xavier Méndez
  Publicat al 6 de novembre de 2019 per Estudi6 a Actualitat /
  FORMACIÓ "EXPERIMENTEM AMB ACTIVITATS STEAM"
  Recentment, Estudi 6 Catalunya, ha realitzat la formació "Experimentem amb activitats STEAM" amb l'equip de monitors i monitores del nou Programa Jugar i Descobrir de la DG d'Acció Cívica i Comunitària de la Generalitat de Catalunya. Una forma innovadora d'incorporar l'experimentació, la descoberta i el joc en les activitats i l'aprenentatge dels infants.
  Publicat al 2 d'octubre de 2019 per Estudi6 a Actualitat /
  El centre de primera acollida de la Xarxa d'inserció social de l'IMAS gestionat per Estudi 6 va celebrar el seu primer any des de que es va posar en marxa. L'equip de professionals d'Estudi 6, juntament amb les persones usuàries que han estat acollides al centre varen preparar una festa d'aniversari, el passat 23 de juliol, on varen poder gaudir d'un dia festiu per commemorar el funcionament del centre amb antigues persones usuàries, l'equip directiu d'Estudi 6 i les autoritats.
  Durant aquest primer any d'existència s'han acollit al centre un total de 643 persones en risc o situació d'exclusió social i sense llar, les quals han estat valorades i diagnosticades per a derivar-les al servei més adient a la seva situació social, i així donar la resposta més pertinent a la situació individual de les persones ateses.